**GRAD IVANIĆ-GRAD**, kao davatelj financijskih sredstava , Park hrvatskih branitelja 1, Ivanić-Grad, OIB:52339045122 , zastupan po gradonačelniku Javoru Bojanu Lešu, dr.vet.med. (u daljnjem tekstu: Davatelj)

i

**Udruga xxxxxxxxxxxx** sa sjedištem u xxxxxxxxxxxxxx, OIB: xxxxxxxxxxx, zastupana po predsjedniku xxxxxxxxxxx (u daljnjem tekstu: Korisnik), kao ugovorne strane, zaključili su \_\_\_\_\_\_\_\_\_ 2017. godine

**UGOVOR O DODJELI FINANCIJSKIH SREDSTAVA**

Članak 1.

Ovim Ugovorom o dodjeli financijskih sredstava udrugama/organizacijama civilnog društva (dalje: Ugovor) uređuju se međusobni odnosi Davatelja i Korisnika u ostvarivanju zajedničkog interesa u provedbi programa/projekta/manifestacije pod nazivom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Davatelj financijskih sredstava financira ovaj program/projekt/manifestaciju u iznosu od \_\_\_\_\_\_kn osiguranih u Proračunu za 2017. godinu, na razdjelu xx, program yy, aktivnost A100001, konto 3811.

Razdoblje provedbe programa/projekta je 12 mjeseci od dana stupanja na snagu ugovora.

Članak 2.

Sredstva iz članka 1. Ovog Ugovora Korisnik može koristiti isključivo za provedbu programa/projekta/manifestacije sukladno uvjetima iz Javnog poziva

za financiranje programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2017.godinu i prema opisu i proračunu programa/projekta/manifestacije iz prijave na taj Javni poziv.

Članak 3.

Sredstva iz članka 1. Ovog Ugovora Davatelj će isplatiti, temeljem obrazloženog zahtjeva Korisnika, na žiroračun Korisnika IBAN \_\_\_\_\_\_\_\_\_\_\_\_\_ prema Modelu 4. Općih uvjeta propisanih Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/2015.).*

Članak 4.

Radi kontrole namjenskog korištenja sredstava Korisnik se obvezuje da će Davatelju dostaviti izvještaj o provedbi programa/projekta koji treba sadržavati:

1. Opisni izvještaj ( dostavlja ga u tiskanom obliku i u elektroničkom obliku),
2. Financijski izvještaj (dostavlja ga u tiskanom obliku i u elektroničkom obliku) uz detaljno dokumentiranje svih troškova i priloge:

* za bezgotovinska plaćanja: preslike računa (R1 i/ili R2) koji glase na Korisnika te pripadajuće bankovne izvode,
* za gotovinska plaćanja: preslike računa (R1 i/ili R2) koji glase na Korisnika, preslike isplatnica iz blagajne i blagajničkog izvješća,
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

1. Priloge vezane uz provedbu programa/projekta/manifestacije i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.)

Korisnik podnosi Izvještaje najkasnije u roku od mjesec dana nakon provedbe programa/projekta.

Izvještaji se podnose na propisanim obrascima Davatelja.

Članak 5.

Davatelj pridržava pravo kontinuiranog praćenja i vrednovanja izvršenja programa/projekta/manifestacije korisnika iz članka 1., te preispitivanje financija i troškova u bilo koje vrijeme trajanja financiranja te u razdoblju od 4 godine nakon završetka programa/projekta/manifestacije.

Davatelj može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

Članak 6.

Korisnik ovlašćuje Davatelja da radi nadzora namjenskog korištenja sredstava iz čl. 2. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva koja je dobio od Davatelja za financiranje programa/projekta.

Članak 7.

Korisnik se obvezuje pravodobno obavijestiti Davatelja o manjim izmjenama ovoga Ugovora. Manje izmjene ovoga Ugovora mogu biti:

* Izmjene proračuna između proračunskih poglavlja manje od 15%,
* Zamjena člana tima,
* Promjena bankovnog računa Korisnika,
* Promjena adrese ili drugih kontakata Korisnika,
* Male promjene programa/projekta/manifestacije koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Veće izmjene Ugovora su:

-Izmjene proračuna između proračunskih poglavlja veće od 15%

-Produženje trajanja provedbe programa/projekta/manifestacije (maksimalno do 6 mjeseci)

-Dodatak novih aktivnosti u program/projekt/manifestaciju

-Promjena programskih ili projektnih aktivnosti koja značajno utječe na opseg i ciljeve

Veće izmjene ugovora zahtijevaju izradu Dodatka ugovorui njegovo potpisivanje od strane Davatelja i Korisnika. Davatelj odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Članak 8.

Izmjene ugovornih obveza Korisnik može zatražiti najkasnije 30 dana prije isteka roka izvršenja projekta/programa/manifestacije. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta/manifestacije, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1.

Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta/manifestacije ako se time bitno mijenja sadržaj i priroda programa/projekta/manifestacije ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

Članak 9.

Ako Davatelj utvrdi da je Korisnik nenamjenski koristio sredstva financijske potpore za izvršenje aktivnosti iz članka 1. ovog ugovora ili nije proveo aktivnost u ugovorenom razdoblju, ako nije podnio odgovarajući izvještaj u roku i sa sadržajem određenim u članku 4. ili ako Davatelju ne omogući nadzor nad namjenskim korištenjem sredstava sukladno članku 5. i 6., daljnja isplata bit će obustavljena, a Korisnik je dužan vratiti primljena nenamjenski utrošena i/ili neutrošena sredstva, uz obračunate kamate utvrđene zakonskim odredbama u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

Članak 10.

Ako Davatelj utvrdi da Korisnik nije ispunio obveze iz ovog Ugovora, uskratit će pravo na dodjelu financijskih sredstava programima/projektima Korisnika u sljedeće dvije godine.

Članak 11.

Korisnik se obvezuje na svim tiskanim, video i drugim materijalima vezanim uz aktivnost istaknuti logotip i naziv Davatelja kao institucije koja financira aktivnost koji je predmet ovog Ugovora.

Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja razvoja civilnoga društva i djelovanja Davatelja.

Članak 12.

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorene aktivnosti.

Članak 13.

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekata/manifestacije od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 14.

U slučaju da se spor u provedbi ovog Ugovora između Davatelja i Korisnika ne može riješiti sporazumno, niti putem postupka mirenja, spor rješava stvarno nadležan Općinski sud u Velikoj Gorici, Stalna služba u Ivanić-Gradu.

Članak 15.

Na elemente financiranja programa/projekta/manifestacije na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/2015.).

Članak 16.

Opis i proračun programa/projekta/manifestacije iz prijave na Javni poziv sastavni su dio ovog Ugovora te čine njegove Priloge.

Članak 17.

Ovaj Ugovor sastavljen je u četiri (4) primjerka od kojih Davatelj zadržava tri (3) primjerka, a Korisnik jedan (1) primjerak.

KLASA

URBROJ

Ivanić-Grad, \_\_\_\_\_\_2017.g.

Za davatelja: Za Korisnika:

Gradonačelnik: Predsjednik: Korisnika:

Javor Bojan Leš, dr.vet.med. xy yx